钦定古今图书集成/明伦汇编/官常典/第478卷 > 贺拔岳
## 钦定古今图书集成/明伦汇编/官常典/第478卷 > 贺拔岳

按《魏书贺拔胜传》：“胜弟岳，字阿斗泥，初为太学生，长
以弓马为事，与父兄赴援怀朔。贼王卫可瓌在城西
二百馀步，岳乘城射之，箭中瓌臂，贼众大骇。后归恒
州，广阳王渊以为帐内军主，表为彊弩将军。州陷，投
尔朱荣，荣以为别将，进为都督。永安初，除安北将军、
光禄大夫、武卫将军，赐爵樊城乡男。坐事失官爵。二”
年，诏并复之。寻除使持节、假卫将军、西道都督，隶尔
朱天光为左厢大都督，讨万俟丑奴。天光先知岳喜
得同行，每事论访。寻加卫将军、假车骑将军，馀如故。
岳届长安，荣遣岳续至。时万俟丑奴遣其大行台尉
迟菩萨向武功，南渡渭水，攻围趣栅。天光遣岳率骑
一千，驰往赴救。菩萨攻栅已克，还向岐州。岳以轻骑
八百，北渡渭水擒贼，令杀掠其民，以挑菩萨。菩萨果
率步骑二万馀人至渭水北。岳以轻骑数十与菩萨
隔水交言。岳称扬国威，菩萨自言彊盛，往复数返，菩
萨乃自骄，令省事传语。岳怒曰：“我与菩萨言，卿是何
人，与我对语！”省事恃水，应答不逊。岳举弓射之，应弦
而倒。时已逼暮，于此各还。岳密于渭南傍水分置精
骑四十五十，以为一所，随地形便，骆驿置之。明日，自
将百馀骑，隔水与贼相见，并且东行。岳渐前进，先所
置驿骑随岳而集，骑既渐增，贼不复测其多少，行二
十里许，便至浅可济。岳便驰马东出，以示奔遁。贼谓
岳走，乃弃步兵，南渡渭水，轻骑追岳。岳东行十馀里，
依横冈伏兵以待之。贼以路险，不得前进，前后继至，
半渡冈，东岳乃回战，身先士卒急击之，贼便退走。岳
号令所部，贼下马者皆不听杀，贼顾见之，便悉投马。
俄而掳获三千人，马亦无遗，遂渡渭北，降步卒万馀，
收其辎重，其有土民，普皆劳遣。丑奴寻弃岐州，北走
安定。其后破侯伏、侯元，进降侯机、长贵，擒“丑奴萧宝
夤，王庆云，万俟道洛走宿勤、明达”，事在《尔朱天光传》。
天光虽为元帅，而岳功效居多，加车骑将军，增邑二
千户，进封樊城县开国伯。寻诏岳都督泾、北豳、二夏
四州诸军事、本将军、泾州刺史，进爵为公，改封清水
郡公。天光入洛，使岳行雍州事。元晔立，除骠骑大将
军，增邑五百户，馀如故。普泰初，都督二岐、东秦三州
诸军事、仪同三司、岐州刺史。寻加侍中，给后部鼓吹，
仍诏开府。俄兼尚书左仆射、陇右行台，仍停高平。后
以陇中犹有土民不顺，岳助侯莫陈悦，所在讨平。二
年，加岳都督三雍、三秦、二岐二华诸军事、雍州刺史、
关西行台，馀如故。及尔朱天光率众赴洛，将抗齐献
武王。岳与侯莫陈悦下陇赴雍，以应“义旗。”永熙初，仍
开府，兼仆射、大行台、雍州刺史，增邑千户。二年，诏岳
都督雍华、北华东雍二岐、豳四梁二益、巴二夏、蔚宁
南益泾二十州诸军事、大都督。岳自诣北境，安置边
防，率部趣泾州平凉西界，布营数十里，使诸军士田殖泾州。身将壮勇，托以牧马。于原州；北招万俟《受洛
于》等，并远近州镇聚结者。灵州刺史曹泥身诣岳军
请代。岳以前洛州刺史元季海为州，彼民不促，击破
季海部下，独听季海。〈阙〉五年正月，岳召侯莫陈悦会
于高平，将讨之。令悦前驱，北趣灵州。闻渴波隘中河
冰未解，将往趣之。岳既总大众，据制关右，凭彊㤭恣，
有不臣之心。齐献武王恶其专擅，令悦图之。悦素服
威略，既承密旨，便潜为计。时岳遣悦先行，悦乃通夜
东进，达明晦日，岳行军前，与悦相见。悦诱岳入营，坐
论兵事。悦诈云腹痛，起而徐行。悦女夫元洪景抽刀
斩岳。后岳部下收岳尸，葬于雍州北石安原。六月，赠
大将军、太保、录尚书事，都督、刺史、开国并如故。